ขอร้องเรียนบริษัทก่อสร้างถนน เชื่อมระหว่าถนนพุทธมณฑลสาย 2 เชื่อมพุทธมณฑลสาย 3
เนื่องจากบ้านที่ผู้ร้องได้อาศัยอยู่นั้น มีการก่อสร้างถนนตัดผ่าน ระหว่างบ้านที่อาศัยกับซอยทวีวัฒนากาญจนาภิเษก 25 แต่เดิมมาในระหว่างที่ทำถนนนั้น ทางบริษัทก่อสร้างถนนได้เว้นคันถนนเดิมที่ผู้ร้องได้ใช้สัญจรข้ามไป-มาตั้งแต่แรก เพื่อให้ผู้ร้องเดินข้ามมายังถนนอีกฝั่งหนึ่ง
แต่เนื่องจากเมื่อสักประมาณ 2 อาทิตย์ที่ผ่านมานั้น ทางบริษัทก่อสร้างถนนได้ขุดลอกดินบริเวณที่เป็นทางข้ามจึงทำให้ผู้ร้องไม่สามารถเดินทางข้ามออกไปยังถนนตรงข้ามได้ ซึ่งทำให้ผู้ร้องได้รับความเดือดร้อนเป็นอย่างมาก และเมื่อได้โทรสอบถามกับบุคคลที่เป็นคนรับจ้างทำถนนที่ได้เคยมีเบอร์ติดต่อประสานกันไว้ ทางผู้รับเหมานั้นได้แจ้งว่าบริษัทต้องทำการลอกคันดินออกเนื่องจากบริษัทจะต้องทำการส่งมอบงานแก่ผู้ว่าจ้าง แต่ทางผู้ร้องได้สังเกตว่า ทางบริษัทไม่ได้ลอกคูน้ำตรงกลางออกหมดทั้งเส้นถนน แต่จงใจลอกออกแค่เฉพาะคันดินที่ผู้ร้องใช้เดินสัญจรเท่านั้น จึงจะขอร้องเรียนปัญหาที่เกิดขึ้นดังกล่าว และ ขอให้บริษัททำทางข้ามเชื่อมระหว่างบ้านผู้ร้องกับถนนฝั่งที่ตรงกับซอยทวีวัฒนากาญจนาภิเษก 25 โดยเร็ว
ปล.ได้แจ้งเรื่องไปครั้งหนึ่งแล้วแต่ยังไม่ได้รับการแก้ไข
#1555 #bkkrongtook